proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 164/2005, do 20 de marzo, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia se crea o Rexistro Telemático da Xunta de Galicia e se regula a atención ao cidadán.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 27/06/2005

Advertidos erros no citado decreto, publicado no Diario Oficial de Galicia número 121, do 24 de xuño de 2005, cómpre facer as seguintes correccións:
Na páxina 11.138, na disposición adicional segunda c) debe engadirse o seguinte: «O horario de antención ao público será das 9.00 ás 14.00 horas en días laborables e das 9.00 ás 14.00 horas os sábados».
Na páxina 11.148, no anexo VI, onde di: «Lexislación aplicable: decreto polo que se regulan...», debe dicir: «Lexislación aplicable: Decreto 164/2005, do 20 de marzo, polo que se regulan...».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Decreto 80/2005, do 31 de marzo, polo que se regulan os servizos de transporte público a lugares de lecer.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 22/06/2005

Advertidos erros no Decreto 80/2005, do 31 de marzo, polo que se regulan os servizos de transporte público a lugares de lecer, publicado no Diario Oficial de Galicia do 26 de abril de 2005, cómpre facer a seguinte corrección:
Nas páxinas 6.989, 6.990 e 6.991, nas que se inclúen os anexos relativos aos modelos de solicitude, nas epígrafes de lexislación aplicable, onde di: «Decreto 73/2005, do 31 de marzo, polo que se regulan os servizos de transporte público a lugares de lecer», debe dicir: «Decreto 80/2005, do 31 de marzo, polo que se regulan os servizos de transporte público a lugares de lecer».
CONFLITO positivo de competencia 2947/2005.
TRIBUNAL CONSTITUCIONAL — I. DISPOSICIÓNS XERAIS — 22/06/2005

O Tribunal Constitucional, por providencia do dez de maio actual, admitiu a trámite o conflito positivo de competencia número 2947/2005, promovido polo Goberno da Xunta de Galicia, en relación coa Orde APU/4217/2004, do 22 de decembro, pola que se establecen as bases reguladoras para o desenvolvemento dos plans de formación.
Madrid, 10 de maio de 2005.
O secretario de Xustiza
Rubricado
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Decreto 164/2005, do 20 de marzo, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 28/06/2005

Advertido erro na corrección do citado decreto publicada o día 27 de xuño, no Diario Oficial de Galicia número 122, cómpre facer a seguinte corrección:
Na páxina 11.275, onde di: «O horario de atención ao público será das 9.00 ás 14.00 horas en días laborables...», debe dicir: «O horario de atención ao público será das 9.00 ás 19.00 horas en días laborables...».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 173/2005, do 16 de xuño, polo que se aproba a agrupación voluntaria dos concellos de Porqueira e Os Blancos, da provincia de Ourense, para o sostemento en común da praza de Secretaría-Intervención.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 28/06/2005

Os concellos de Porqueira e Os Blancos, en sesións plenarias celebradas os días vinte e sete de agosto e dous de decembro de dous mil catro, respectivamente, acordaron aprobar definitivamente a agrupación dos ditos concellos para o sostemento en común da praza de Secretaría-Intervención e, en consecuencia, elevar o expediente á Xunta de Galicia para a súa aprobación.
Os concellos de Porqueira e Os Blancos atópanse nunha situación de constante e permanente perda de habitantes, o que provoca, ademais dunha regresión demográfica de graves consecuencias, unha diminución na súa capacidade financeira, ao ser a poboación un elemento básico para participar nos ingresos procedentes das administracións públicas.
Do mesmo xeito, o cadro de persoal atópase sobredimensionado nos dous concellos, polo que a agrupación constitúe unha medida de aforro económico sen a máis mínima perda de capacidade na xestión administrativa.
No expediente seguíronse os trámites previstos na normativa de aplicación: artigos 2 e 3 e disposición adicional segunda do Real decreto 1732/1994, do 29 de xullo, e 165 e seguintes da Lei 5/1997, do 22 de xullo, de Administración local de Galicia.
Consta o informe favorable da Deputación Provincial de Ourense, e da delegación do Goberno en Galicia, segundo o disposto no artigo 167.c) da Lei 5/1997, do 22 de xullo, de Administración local de Galicia.
A competencia para a aprobación da agrupación correspóndelle á Xunta de Galicia, por proposta da consellería competente en materia de réxime local, segundo dispón o artigo 3.b) do Real decreto 1732/1994, e no artigo 167 da Lei 5/1997, do 22 de xullo, de Administración local de Galicia.
Na súa virtude, por proposta do conselleiro de Xustiza, Interior e Administración Local, logo de deli
beración do Consello da Xunta de Galicia na súa reunión do día dezaseis de xuño de dous mil cinco,
DISPOÑO:
Aprobar a agrupación dos concellos de Porqueira e Os Blancos para o sostemento en común dun posto único de Secretaría-Intervención, así como os estatutos polos que se rexerá a dita agrupación, que forman parte integrante do expediente.
Disposición derradeira
Este decreto producirá efectos desde a data da súa publicación no Diario Oficial de Galicia.
Santiago de Compostela, dezaseis de xuño de dous mil cinco.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Administración
Local
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 180/2005, do 16 de xuño, polo que se crea a Escola Oficial de Idiomas de Vilagarcía de Arousa (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/06/2005

O Estatuto de Autonomía de Galicia establece a competencia plena desta comunidade autónoma para o regulamento e administración do ensino en toda a súa extensión, niveis e graos, modalidades e especialidades; competencias que lle están atribuídas á Consellería de Educación e Ordenación Universitaria nos termos que figuran no artigo 2 do Decreto 114/1982, do 1 de setembro, sobre asunción de transferencias en materia educativa, e no artigo 1 do Decreto 454/2003, do 26 de decembro (DOG do 19 de xaneiro de 2004), polo que se establece a estrutura orgánica da Consellería de Educación e Ordenación Universitaria.
A Lei orgánica 1/1990, do 3 de outubro, de ordenación xeral do sistema educativo considera as ensinanzas de idiomas impartidas nas escolas oficiais de idiomas coma ensinanzas de réxime especial. Así mesmo, a Lei orgánica 10/2002, do 23 de decembro, de calidade da educación, no seu artigo 49.1º, mantén a consideración de ensinanzas de réxime especial ás impartidas nos mencionados centros.
Por outra parte, a Lei orgánica 8/1985, do 3 de xullo, reguladora do dereito á educación, determina no seu artigo 17 que a creación dos centros públicos será efectuada polo Consello de Goberno da comunidade autónoma correspondente.
Finalmente, en Vilagarcía de Arousa véñense impartindo desde o curso escolar 2002/2003 os idiomas inglés, alemán e francés en aulas dependentes da Escola Oficial de Idiomas de Pontevedra. Tendo en conta o número de alumnos escolarizados e a crecente demanda existente neste concello e limítrofes, faise preciso a creación dun centro propio.
Na súa virtude, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día dezaseis de xuño de dous mil cinco,
DISPOÑO:
Artigo 1º
Créase a Escola Oficial de Idiomas de Vilagarcía de Arousa (código 36024598), e adscríbese á Consellería de Educación e Ordenación Universitaria.
Artigo 2º
A Consellería de Educación e Ordenación Universitaria queda autorizada para adoptar as medidas necesarias para o cumprimento do anteriormente sinalado e determinará os cadros de persoal docente, administrativo e subalterno necesario para o máis eficaz desenvolvemento das actividades docentes.
Disposición derradeira
Única.-Este decreto entrará en vigor a partir do día seguinte ao da súa publicación no Diario Oficial de Galicia.
Santiago de Compostela, dezaseis de xuño de dous mil cinco.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 178/2005, do 16 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción acondicionamento da estrada PO-406 (antiga C-531). Treito: A Cañiza-Filgueira. Clave PO/01/062.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/06/2005

Con data do 26 de marzo de 2004 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de construción acondicionamento da estrada PO-406 (antiga C-531). Treito: A Cañiza-Filgueira. Clave PO/01/062.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, debido a que a actual estrada, con fortes pendentes, curvas de raios reducidos e estreita, discorre nunha zona de orografía abrupta, poñendo en perigo o tránsito de vehículos, especialmente en caso de cruzamento con vehículos pesados.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día día dezaseis de xuño de dous mil cinco.
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para os efectos de expropiación no proxecto de construción acondicionamento da estrada PO-406 (antiga C-531). Treito: A Cañiza-Filgueira. Clave: PO/01/062.01.
Santiago de Compostela, dezaseis de xuño de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política Territorial, Obras Públicas e Vivenda
DECRETO 179/2005, do 16 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado acondicionamento da estrada OU-302 a Ponte Liñares (OU-301)-fronteira portuguesa. Clave OU/04/078.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/06/2005

Con data do 3 de xuño de 2005 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de trazado acondicionamento da estrada OU-302 a Ponte Liñares (OU-301)-fronteira portuguesa. Clave: OU/04/078.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, por estar incluída a actuación no programa operativo INTERREG-III, con finalización no ano 2006.
En virtude de todo o exposto e en aplicación do artigo 28.2º do Estatuto de Autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día dezaseis de xuño de dous mil cinco
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado acondicionamento da estrada OU-302 a Ponte Liñares (OU-301)-fronteira portuguesa. Clave: OU/04/078.01.
Santiago de Compostela, dezaséis de xuño de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 177/2005, do 16 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción conexión entre a VRG-4.3. Cambados-Vilagarcía de Arousa e acceso ao porto de Vilagarcía de Arousa. Clave PO/04/096.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/06/2005

Con data do 14 de febreiro de 2005 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de construción conexión entre a VRG-4.3. Cambados-Vilagarcía de Arousa e acceso ao porto de Vilagarcía de Arousa. Clave PO/04/096.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial. A actual vía de alta capacidade que une Cambados con Vilagarcía de Arousa remata nunha glorieta, tendo como acceso ao centro de Vilagarcía de Arousa un camiño de 6 metros de largo que discorre entre vivendas. Coa finalidade de garantir a seguridade vial na zoa preséntase esta solución en variante.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaseis de xuño de dous mil cinco,
DISPONGO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para os efectos de expropiación no proxecto de construción conexión entre a VRG-4.3. Cambados-Vilagarcía de Arousa e acceso ao porto de Vilagarcía de Arousa. Clave PO/04/096.01.
Santiago de Compostela, dezaseis de xuño de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política Territorial, Obras Públicas e Vivenda
DECRETO 176/2005, do 16 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción acondicionamento da estrada PO-251. Treito: Fornelos-Forzáns. Clave PO/01/008.01.2.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/06/2005

Con data do 21 de xullo de 2004 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de construción acondicionamento da estrada PO-251. Treito: Fornelos-Forzáns. Clave PO/01/008.01.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, como consecuencia dun firme en mal estado acompañado dun trazado sinuoso e con curvas de raio reducido.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaséis de xuño de dous mil cinco
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción acondicionamento da estrada PO-251. Treito: Fornelos-Forzáns. Clave PO/01/008.01.2.
Santiago de Compostela, dezaséis de xuño de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 175/2005, do 9 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado Plan Galicia: variante de Noia. Clave AC/03/008.01.2.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/06/2005

Con data do 6 de xuño de 2005 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de trazado Plan Galicia: variante de Noia. Clave: AC/03/008.01.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, toda vez que os usuarios poderán utilizar para os seus desprazamentos unha vía con parámetros e características que melloran as súas condicións de circulación e, ao mesmo tempo, con tal actuación conséguese avanzar no cumplimento dos obxectivos do Plan de Dinamización Económica -Plan Galicia, aprobado polo Consello da Xunta o 23 de xaneiro de 2003.
En virtude de todo o exposto e en aplicación do artigo 28.2º do Estatuto de Autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día nove de xuño de dous mil cinco
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para os efectos de expropiación no proxecto de trazado Plan Galicia: variante de Noia. Clave: AC/03/008.01.2.
Santiago de Compostela, nove de xuño de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política Territorial, Obras Públicas e Vivenda
ORDE do 13 de xuño de 2005 pola que se outorgan nomeamentos a rexistradores da propiedade para os rexistros vacantes que se citan.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 29/06/2005

O nomeamento de rexistradores da propiedade, bens inmobles e mercantís que desempeñen funcións en Galicia é competencia desta comunidade autónoma, segundo o disposto no artigo 26.1º do Estatuto de autonomía de Galicia, aprobado pola Lei orgánica 1/1981.
Visto o expediente instruído para a provisión de rexistros da propiedade vacantes, en virtude de concurso ordinario convocado por resolución da Dirección Xeral dos Rexistros e do Notariado do 4 de abril de 2005 (BOE do 22 de abril) e, de conformidade cos artigos 284 da Lei hipotecaria, 513 do Regulamento para a súa execución, o Decreto da Xunta de Galicia 226/2003, do 11 de abril, e demais disposicións legais autonómicas pertinentes,
RESOLVO:
Nomear as rexistradoras da propiedade que a continuación se relacionan para prover os rexistros vacantes radicados no territorio da Comunidade Autónoma de Galicia:
María Núñez Núñez, rexistradora da Estrada, para o rexistro número 2 e mercantil de Lugo.
Ana Cristina Nogueira Ramadas, rexistradora da Pobra de Trives, para o rexistro de Muros (A Coruña).
Santiago de Compostela, 13 de xuño de 2005.
Jesús C. Palmou Lorenzo
Conselleiro de Xustiza, Interior
e Administración Local
DECRETO 171/2005, do 2 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado de acondicionamento da estrada AC-444. Treito: A Baña-Ponte Faílde. Clave AC/03/132.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/06/2005

Con data do 20 de maio de 2005, o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda, aprobou o proxecto de trazado acondicionamento da estrada AC-444. Treito: A Baña-Ponte Faílde. Clave: AC/03/132.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola consecución dun novo trazado máis homoxéneo que evita o paso polos núcleos habitados máis importantes do itinerario.
En virtude de todo o exposto e en aplicación do artigo 28.2º do Estatuto de Autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dous de xuño de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado acondicionamento da estrada AC-444. Treito: A Baña-Ponte Faílde. Clave: AC/03/132.01.
Santiago de Compostela, dous de xuño de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política Territorial, Obras Públicas e Vivenda
ORDE do 25 de maio de 2005 pola que se autoriza o cambio de titularidade do centro privado La Inmaculada de Ponteareas (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/06/2005

Examinado o expediente presentado polo centro privado La Inmaculada de Ponteareas (Pontevedra), no que solicita o cambio de titularidade do devandito centro.
Resultando que mediante escritura pública notarial, o Instituto de Dereito Pontificio Vita Et Pax in Christo Jesu cede a súa titularidade, a todos os efectos, ao Patronato da Fundación Félix Rodríguez González, aceptando este a dita cesión.
Resultando que o referido centro docente ten a correspondente autorización para impartir ensinanzas.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar o cambio de titularidade do centro privado La Inmaculada de Ponteareas (Pontevedra), código 36007527, a favor do Patronato da Fundación Felix Rodríguez González, con todos os dereitos e obrigas contraídas polo cesionista Instituto de Dereito Pontificio Vita et Pax in Christo Jesu, sen prexuízo das responsabilidades que poidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos
116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 25 de maio de 2005.
Celso Currás Fernández
Conselleiro de Educación e Ordenación
Universitaria
RESOLUCIÓN do 20 de xuño de 2005 pola que se publica o tipo de xuro de referencia para o segundo semestre de 2005 para as operacións acollidas ao convenio polo que se establece unha liña de avais para financiar a adquisición de dereitos de pesca por parte de agrupacións de produtores para o acceso da frota galega a caladorios.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/06/2005

Mediante Resolución do 5 de novembro de 2004 publicouse o contido do convenio polo que se establece unha liña de avais do Instituto Galego de Promoción Económica para financiar a adquisición de dereitos de pesca por parte de agrupacións de produtores para o acceso da frota galega a caladoiros, subscrito entre o IGAPE e as entidades financeiras (DOG nº 222, do 15 de novembro de 2004).
Na cláusula quinta determínanse as características das operacións de préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do mibor e euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o segundo semestre de 2005 para as operacións acollidas ao convenio polo que se establece unha liña de avais para financiar a adquisición de dereitos de pesca por parte de agrupacións de produtores para o acceso da frota galega a caladorios será o 2,144%.
Santiago de Compostela, 20 de xuño de 2005.
Margarita Rodríguez Rama
Directora xeral do Instituto galego de
Promoción Económica
RESOLUCIÓN do 20 de xuño de 2005 pola que se publica o tipo de xuro de referencia para o segundo semestre de 2005 para as operacións acollidas ao programa de préstamos para financiar producións audiovisuais na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/06/2005

Mediante Resolución do 26 de abril de 2002 publicouse o programa de préstamos para financiar producións audiovisuais na Comunidade Autónoma de Galicia (DOG nº 87, do 7 de maio de 2002).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do mibor e euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o segundo semestre de 2005 para as operacións acollidas ao programa de préstamos para financiar producións audiovisuais na Comunidade Autónoma de Galicia será o 2,144%.
Santiago de Compostela, 20 de xuño de 2005.
Margarita Rodriguez Rama
Directora xeral do Instituto Galego de
Promoción Económica
RESOLUCIÓN do 20 de xuño de 2005 pola que se publica o tipo de xuro de referencia para o segundo semestre de 2005 para as operacións acollidas ao programa de préstamos para financiar proxectos en materia de innovación tecnolóxica na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/06/2005

Mediante Resolución do 25 de abril de 2005 publicouse o programa de préstamos para financiar proxectos en materia de innovación tecnolóxica na Comunidade Autónoma de Galicia (DOG nº 84, do 3 de maio de 2005).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do mibor e euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o segundo semestre de 2005 para as operacións acollidas ao programa de préstamos para financiar proxectos en materia de innovación tecnolóxica na Comunidade Autónoma de Galicia será o 2,144%.
Santiago de Compostela, 20 de xuño de 2005.
Margarita Rodríguez Rama
Directora xeral do Instituto Galego de
Promoción Económica
ORDE do 23 de xuño de 2005 pola que se abre un segundo prazo de presentación de solicitudes de axudas para a renovación do parque de tractores da Comunidade Autónoma de Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 27/06/2005

Mediante Orde do 13 de maio de 2005 establecéronse as bases reguladoras de concesión de axudas en réxime de concorrencia competitiva para a renovación do parque de tratores da Comunidade Autónoma de Galicia e se convocaban para o ano 2005, en desenvolvemento do Real decreto 178/2005, do 18 de febreiro.
No BOE do pasado día 21 de xuño de 2005, publicouse o Real decreto lei 10/2005, do 20 de xuño, que ten carácter básico en virtude do disposto na súa disposición derradeira primeira, polo que se adoptan medidas urxentes para paliar os danos producidos pola seca e outras adversidades climáticas.
Na disposición transitoria segunda do dito real decreto lei establécese excepcionalmente para 2005, un segundo prazo de presentación de solicitudes de axudas para o desmantelamento de tractores antigos, con adquisición de novos modelos, que, conforme literalmente establece, quedará aberto desde o día seguinte ao da publicación do real decreto lei e finalizará no prazo dun mes contado desde a mesma data.
Á vista do anterior, cómpre publicar nesta comunidade autónoma a antedita apertura excepcional de prazo de presentación de novas solicitudes para a renovación do parque de tractores.
En virtude do exposto, de conformidade co artigo 30.I.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único
Ábrese un segundo prazo de presentación de solicitudes de axudas en réxime de concorrencia competitiva para a renovación do parque de tractores da Comunidade Autónoma de Galicia, convocadas mediante Orde do 13 de maio de 2005. Este prazo, de conformidade co establecido na disposición transitoria segunda do Real decreto lei 10/2005, finalizará o vindeiro día 22 de xullo de 2005.
Disposicións derradeiras
Primeira.-Facúltase o director xeral de produción e sanidade agropecuaria para ditar as instrucións
que considere oportunas para o desenvolvemento e execución desta orde.
Segunda.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de xuño de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
RESOLUCIÓN do 16 de xuño de 2005 pola que se lle dá publicidade ao acordo do tribunal encargado de avaliar as probas para a obtención da capacitación profesional para o exercicio da actividade de transporte por estrada, axencia de transportes, transitario e almacenista-distribuidor, convocadas por resolución da Dirección Xeral de Transportes do 3 de xaneiro de 2005, polo que se elevan a definitivas as relacións provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/06/2005

Publicadas o 23 de maio de 2005 as relacións provisionais de aprobados correspondentes ás probas de constatación profesional para a actividade de transportista por estrada, axencia de transportes, transitario e almacenista-distribuidor, convocadas por Resolución do 3 de xaneiro de 2005, transcorrido o prazo establecido para presentar as correspondentes reclamacións, e unha vez examinadas estas, este tribunal
ACORDA:
Primeiro.-Elevar a definitivas as relacións provisionais de aprobados.
Segundo.-Expoñer as devanditas relacións nos lugares establecidos para o efecto na resolución de convocatoria.
Tercero.-Que se publique este acordo no Diario Oficial de Galicia.
Contra esta resolución pode interpoñerse recurso de alzada ante o director xeral de Transportes (CPTOPV), da Xunta de Galicia, no prazo dun mes contado a partir do día seguinte ao da publicación no Diario Oficial de Galicia deste acordo. Transcorridos tres meses desde a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 16 de xuño de 2005.
David González Coalla
Presidente do Tribunal
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 20 de xuño de 2005 pola que se amplía a dotación orzamentaria para a concesión de axudas para programas agrarios de mellora técnica e desenvolvemento sustentable dos procesos produtivos agrícolas convocadas por Orde do 23 de decembro de 2004.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 27/06/2005

Pola Orde do 23 de decembro de 2004 establécense as bases reguladoras para programas agrarios de mellora técnica e desenvolvemento sustentable dos procesos produtivos agrícolas e convócanse para o ano 2005 (DOG nº 254, do 31 de decembro).
No artigo 50, detállanse as aplicacións orzamentarias e os importes económicos previstos para o financiamento das devanditas axudas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas polas agrupacións de produtores e outras entidades agrarias da Comunidade Autónoma de Galicia, sempre que cumpran co establecido na orde desta consellería citada anteriormente.
En virtude do exposto, de conformidade co artigo 30.I.3 do Estatuto de autonomía de Galicia e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase nun total de 2.075.692,58 euros a dotación orzamentaria que se establece no artigo 50 da orde desta consellería, do 23 de decembro de 2004 (DOG nº 254, do 31 de decembro), pola que se convocan para o ano 2005 as axudas para programas agrarios de mellora técnica e desenvolvemento sustentable dos procesos produtivos agrícolas, tal e como se detalla a continuación:
* A aplicación orzamentaria 09.03.614-A.770.0 (código de proxecto 2002.09806), increméntase en novecentos corenta e un mil trescentos once euros con sesenta e tres céntimos de euro (941.311,63 A).
* A aplicación orzamentaria 09.03.614-A.770.1 (código de proxecto 2002.09809), increméntase en oitocentos trinta e un mil cincocentos cincuenta e un euros (831.551 A).
* A aplicación orzamentaria 09.03.614-A.770.3 (código de proxecto 2002.09810), increméntase en trescentos dous mil oitocentos vintenove euros con noventa e cinco céntimos de euro, (302.829,95 A).
Segundo.-Tamén se poderán utilizar outros remanentes adicionais que puideran existir nas mesmas aplicacións. En todo caso, a concesión da axuda para programas agrarios de mellora técnica e desenvolvemento sustentable dos procesos produtivos agrícolas, estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 23 de decembro de 2004.
Santiago de Compostela, 20 de xuño de 2005.
José Antonio Santiso Miramontes
Conselleiro de Política Agroalimentaria e
Desenvolvemento Rural
ORDE do 31 de maio de 2005 pola que se declara a alienabilidade dos predios da Comunidade Autónoma de Galicia que pertencen ao fondo de terras da zona de concentración parcelaria de Vilaframil (Ribadeo-Lugo) (números 7 e 13).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 27/06/2005

O artigo 31.3º da Lei 12/2001, do 10 de setembro, de modificación da de concentración parcelaria para
Galicia, sinala que a consellería competente en materia de agricultura está autorizada a exercer as funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
Con data do 22 de abril de 2004, Acuinor, S.L. solicitou a compra dos predios nº 7 e 13 da zona de concentración parcelaria de Vilaframil (Ribadeo-Lugo) que pertencen á Comunidade Autónoma de Galicia en virtude da acta complementaria de reorganización da propiedade da zona de concentración parcelaria de Vilaframil de data 16-3-1994, pola que pasou á titularidade da Comunidade Autónoma de Galicia as terras sobrantes da antedita zona de concentración, entre a que se encontran os predios nº 7 e 13.
Unha vez obtida a inscrición no correspondente rexistro da propiedade do citado ben inmoble, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o tráfico deste ben patrimonial.
En virtude do anteriormente exposto e tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e despois do informe favorable da Consellería de Economía e Facenda,
DISPOÑO:
Artigo único.-Declárase a alienabilidade do ben inmoble que se describe:
-Predio nº 7, da zona de concentración parcelaria do Vilaframil, no sitio de Candil, municipio de Ribadeo, que ten unha superficie de 28.390 m. Estrema: norte, con camiño; sur, predio nº 2 de Rosa Coto López e nº 6 de descoñecidos; leste, con predio nº 8 de Secundino López Díaz; e oeste, co predio nº 2 de Rosa Coto López e camiño. Inscrito no Rexistro da Propiedade de Ribadeo, no tomo 660, libro 285, folio 6, predio 22.227.
-Predio nº 13, da zona de concentración parcelaria do Vilaframil, no sitio de Candil, municipio de Ribadeo, que ten unha superficie de 2.405 m. Estrema: norte, con camiño; sur, predio nº 6 de descoñecidos; leste, con predio nº 14 de Jesús del Río Fernández e oeste, co predio nº 8 de Secundino López Díaz. Inscrito no Rexistro da Propiedade de Ribadeo, no tomo 660, libro 285, folio 12, predio nº 22.233.
Santiago de Compostela, 31 de maio de 2005.
José Antonio Santiso Miramontes
Conselleiro de Política Agroalimentaria e
Desenvolvemento Rural
DECRETO 167/2005, do 9 de xuño, polo que se acorda a prórroga da cesión do dereito de uso do inmoble coñecido como antiga estación de Inspección Técnica de Vehículos do Alto do Cumial, situado na estrada de Madrid, termo municipal de Ourense.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/06/2005

A Asociación Provincial de Talleres de Reparación de Vehículos de Ourense (ATAVE) solicitou a prórroga da cesión do uso do inmoble coñecido como antiga estación de Inspección Técnica de Vehículos do Alto do Cumial situado na estrada de Madrid, termo municipal de Ourense. Segundo o establecido na cláusula b) da escritura pública de cesión outorgada o 23 de setembro de 1997, a cesión do uso outórgase por un período de dez anos, contados desde o outorgamento da escritura, prorrogable por períodos sucesivos de igual duración.
Por instancias da Consellería de Innovación, Industria e Comercio, a Secretaría Xeral e do Patrimonio, dependente da Consellería de Economía e Facenda, tramitou o expediente de prórroga da cesión de acordo co previsto nos artigos 83 e seguintes do Regulamento que desenvolve a Lei 3/1985, do patrimonio da Comunidade Autónoma de Galicia.
Por todo o exposto, tendo en conta o informe favorable da Consellería de Innovación, Industria e Comercio e por proposta do conselleiro de Economía e Facenda, logo da deliberación do Consello da Xunta de Galicia, na súa reunión do día nove de xuño de dous mil cinco,
DISPOÑO:
Artigo único.
1. Acórdase a prórroga ata o 22 de setembro de 2017 da cesión outorgada a favor da Asociación Provincial de Talleres de Reparación de Vehículos (Atave), a título gratuíto, do dereito real de uso do inmoble coñecido como antiga estación de Inspección Técnica de Vehículos do Alto do Cumial, situado na estrada de Madrid, termo municipal de Ourense, que está inscrito no Rexistro da Propiedade de Ourense no tomo 1.600, libro 857, folio 196, predio número 19.878.
2. A prórroga da cesión do dereito de uso formalizarase mediante escritura pública, subscrita polo secretario xeral e do Patrimonio ou funcionario en quen delegue. Os custos de formalización serán por conta do cesionario.
Disposición derradeira
A Consellería de Economía e Facenda, a través da Secretaría Xeral e do Patrimonio, realizará os
trámites necesarios para a efectividade de canto se dispón neste decreto.
Santiago de Compostela, nove de xuño de dous mil cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 23 de maio de 2005 pola que se declara de interese galego a Fundación La Rosaleda e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 23/06/2005

O 13 de outubro de 2004 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 22 de setembro de 2004, pola que se clasifica como de interese sanitario a Fundación La Rosaleda, adscribíndoa á Consellería de Sanidade que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos ten como obxecto, a promoción, desenvolvemento e divulgación da investigación e do coñecemento científico da medicina e disciplinas relacionadas coas ciencias da saúde e as ciencias humanísticas, así como calquera actividade de carácter científico e índole cultural.
Por todo isto, en virtude das competencias que me confire o artigo 34 da Lei 1/1983, do 22 de
febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3 a) do Decreto 248/1992, do 18 de xuño, polo que se aproba o Regulamento de organización e funcionamento das fundacións de interese galego,
DISPOÑO:
Primeiro.-Declarar de interese galego a Fundación La Rosaleda, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación La Rosaleda, no Rexistro de Fundacións de Interese Galego, sección da Consellería de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A devandita fundación queda sometida ao disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servizos, quedando obrigada a renderlle contas anualmente ao protectorado e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ao protectorado, con anterioridade ao inicio do exercicio económico para o que se formula e debendo solicitar as preceptivas autorizacións do protectorado cando sexan necesarias.
Santiago de Compostela, 23 de maio de 2005.
José Manuel González Álvarez
Conselleiro de Sanidade